- Hindi News
- National
- चार घंटे तक नक्सल प्रभावित इलाके में रहे उपायुक्त, ग्रामीणों से मिल सुनीं उनकी समस्याएं
चार घंटे तक नक्सल प्रभावित इलाके में रहे उपायुक्त, ग्रामीणों से मिल सुनीं उनकी समस्याएं
विकासमें पिछड़े और घोर नक्सल प्रभावित क्षेत्रों के विकास के लिए संचालित विभिन्न योजनाओं का उपायुक्त अमित कुमार ने बुधवार को अपने दल-बल के साथ निरीक्षण किया। इस क्रम में उन्होंने घाटशिला प्रखंड के कालचिती और भादुआ पंचायत के ग्रामीणों संग बैठक कर उनकी समस्याओं के निराकरण का हरसंभव भरोसा दिलाया। उपायुक्त करीब 4 घंटे तक नक्सल प्रभवित क्षेत्र में रहे। उनके साथ आए कनीय अधिकारियों ने ग्रामीणों की समस्याओं को सूचीबद्ध किया। प्रभावित क्षेत्र के लिए रवाना होने से पूर्व उपायुक्त ने बांधडीह पिकेट में ग्रामीण एसपी शैलेन्द्र वर्णवाल, एसडीओ सुशांत गौरव, सीआरपी 193 बांधडीह पिकेट के सहायक कमांडेंट उदय भान सिंह, बीडीओ संजय पांडेय, सीओ राजेन्द्र प्रसाद सिंह, एसडीपीओ संजीव बेसरा, थाना प्रभारी सत्येन्द्र कुमार सिंह के साथ गोपनीय बैठक की।
एकशिक्षिका के जिम्मे हीरागंज मवि
उपायुक्तसबसे पहले हीरागंज मवि पहुंचे। उन्होंने देखा कि स्कूल में एकमात्र शिक्षिका भवानी महतो पदस्थापित हैं। स्कूल में कक्षा 1 से 8 तक के कुल 53 बच्चे हैं। उपायुक्त ने प्राथमिक स्तर के बच्चों से कई सवाल पूछा, लेकिन काफी कम बच्चे ही सही जवाब दे पाए। उपायुक्त ने तत्काल हीरागंज मवि में एक विज्ञान शिक्षक को पदस्थापित करने का आदेश दिया।
शौचालय में ताला बंद रहने पर शिक्षक को फटकारा
उपायुक्तपुनगोड़ा स्कूल में आयोजित ग्रामीणों की बैठक में उनकी समस्याएं सुन रहे थे इसी क्रम में उन्होंने स्कूल के शौचालय में ताला बंद देख तो प्रभारी प्रधानाध्यापक प्रमोद सिंह को जमकर झाड़ लगाई। उपायुक्त ने कहा कि किसी भी हाल में स्कूल के शौचालय में ताला बंद नहीं रहना चाहिए। उपायुक्त ने उन्हें हिदायत दी कि वे शिक्षित मूर्ख के अनुरूप कार्य नहीं करें।
डीसी के पहली बार पुनगोड़ा गांव पहुंचने पर ग्रामीण काफी खुश हुए। आजादी के बाद से अब तक कोई भी डीसी गांव नहीं आया था। इस दौरान भादुआ पंचायत के मुखिया दुर्गा मानकी, पंसस सावित्री मानकी, बाबूराम हांसदा, कालीपद मानकी, सिदो नाथ मुर्मू ने उपायुक्त के समक्ष भादुआ पंचायत की समस्याएं रखीं। बताया कि पंचायत में केवल 25 लोगों का ही पीएम आवास योजना स्वीकृत हुआ है। स्कूल की पूर्व रसोईया विरोती मानकी और सरला मुर्मू ने उपायुक्त से बिना कारण उन्हें कार्य से हटाए जाने की शिकायत की। शिकायत करते हुए दोनों ही रो पड़ीं। इस पर उपायुक्त ने मामले में जांच का आश्वासन दिया।
रोजगार सेवक को शोकॉज करने का आदेश
कालचितीपंचायत के मनरेगा मजदूरों ने उपायुक्त से कहा कि करीब एक वर्ष पूर्व जिन मनरेगा योजनाओं में उन्होंने कार्य किया था अब तक उन्हें मजदूरी का भुगतान नहीं किया गया। लंबे समय से मनरेगा मजदूरी राशि बकाया रहने से मजदूर मनरेगा योजना में कार्य नहीं करना चाहते। इस पर उपायुक्त ने रोजगार सेवक को तलब किया, लेकिन पंचायत के रोजगार सेवक पार्थो ठाकुर मौके पर उपस्थित नहीं थे। बीडीओ को उपायुक्त ने आदेश दिया कि वे रोजगार सेवक को शोकॉज करें। बीपीओ अमित कुमार भी मामले में स्पष्ट जवाब नहीं दे पाए।
दीघासे भादुआ तक जर्जर सड़क देख भड़के उपायुक्त
दीघासे भादुआ तक सड़क की जर्जर स्थिति देख उपायुक्त काफी भड़के। ग्रामीणों ने उन्हें बताया कि गत वर्ष आनन-फानन में वर्षों से लंबित उक्त सड़क को प्रधानमंत्री सड़क योजना से बनाया गया। सड़क में पिच की मात्रा सही नहीं रहने के कारण यह पूरी तरह उखड़ गई। दीघा के रंजन प्रमाणिक ने कहा कि गत जनगणना में राजस्व गांव दीघा को उपर दीघा और बड़ा दीघा के नाम में दर्ज किया गया। इससे गांव के लोगों का प्रमाण पत्र नहीं बन रहा है।
शिविर लगाकर समस्याओं का निदान करने को कहा
उपायुक्तने दोनों पंचायतों की समस्याएं जानने के बाद भादुआ और कालचिती पंचायत भवन में 5 मार्च को शिविर आयोजित कर पेंशन, राशन कार्ड, पीएम आवास के लिए सूची तैयार करने का निर्देश बीडीओ संजय पांडेय को दी।
ग्रामीणों ने की चांडिल से बुरूडीह डैम को जोड़ने की मांग
कालचितीपंचायत के विभिन्न गांवों के ग्रामीणों और पंचायत प्रतिनिधियों ने उपायुक्त को अपनी समस्याएं बताईं। पंसस मुचीराम भूमिज, मुखिया सोमवारी सोरेन, गोविंदो सिंह, नयन सिंह, कुनु नायक, गौर भुइयां , नेबू नंदन नायक, अजय सिंह, मायसो सोरेन, रंजन प्रमाणिक, विकास दूत अजय सिंह, आरसू हेंब्रम ने बताया कि पंचायत के किसानों को खेतों में पानी नहीं मिलने से परेशानी हो रही है। चांडिल डैम से मुराहिर बुरूडीह डैम को जोड़कर पानी दिए जाने से लाभ मिलेगा। मानी पातर, चरण मुर्मू, कमल पातर ने राशन कार्ड नहीं बनने की शिकायत की। कई वृद्धों ने पेंशन और पीएम आवास नहीं मिलने की शिकायत रखी।
पुणगोड़ा उच्च विद्यालय के प्रधानाध्यापक को फटकारते उपायुक्त अमित कुमार।
घाटशिला-हीरागंज मध्य विद्यालय में बच्चों को शिक्षा देते उपायुक्त अमित कुमार।
tgl_Latn sot_Latn hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva